Giuseppe Psaila

Giuseppe Psaila (magħruf ukoll bħala Joseph Psaila) (1891–1960) kien perit Malti. Iggradwa mill-Università ta’ Malta madwar l-1915, u kien wieħed mill-ftit periti tal-istil Art Nouveau f’Malta peress li dak iż-żmien l-istil neoklassiku kien għadu popolari, speċjalment fil-bini pubbliku. Huwa kien influwenzat mix-xogħol tal-periti Taljani Raimondo D'Aronco u Ernesto Basile.

Psaila ħadem fuq numru ta’ kummissjonijiet privati fil-bidu tas-seklu 20. Waħda mill-binjiet attribwiti lilu hija dar partikolari f'225, Triq it-Torri, Tas-Sliema li nbniet fl-1914 għal Antonio Cassar Torregiani. Illum, din hija l-unika dar Art Nouveau li fadal f'din it-triq ta’ Tas-Sliema. Fl-2012–13, din id-dar ġiet rrestawrata u kkonvertit f'fergħa tal-Lombard Bank. F'dan il-punt ġie miżjud it-tielet sular, konformi mal-istil arkitettoniku oriġinali.

Bini ieħor iddisinjat minn Psaila f’Tas-Sliema jinkludi djar f'Lower Victoria Terrace (illum Triq Dun Karm Psaila), Triq Santa Margerita, Triq Stella Maris, Windsor Terrace, Triq Għar il-Lembi, u Triq it-Torri. Iż-żewġ xogħlijiet l-aktar notevoli tiegħu huma Broadlands Mansions fi Triq it-Torri  Tas-Sliema (1926) u Balluta Buildings fuq il-Bajja tal-Balluta f’San Ġiljan (1928). Dawn kienu blokki ta’ appartamenti mibnija għall-Markiż John Scicluna, u kienu binjiet imżejna b’mod elaborat li kellhom terrazzini kbar. Broadlands Mansions twaqqgħu fis-snin tmenin, iżda l-Balluta Buildings għadhom intatti u huma meqjusa bħala l-kapulavur ta' Psaila u wieħed mill-aktar bini emblematiku ta' Malta.

 Referenzi 

Kategorija:Alunni tal-Università ta' Malta
Kategorija:Periti Maltin tas-seklu għoxrin
Kategorija:Mietu fl-1960
Kategorija:Twieldu fl-1891